[{"text_idx": "#000000", "text": "Pealinna peidetud pa\u0308rl \u2013 kohvik/resto SMAK"}, {"text_idx": "#000001", "text": "SMAK ta\u0308hendab rootsi keeles maitset."}, {"text_idx": "#000002", "text": "Samanimeline kohvik / restoran SMAK avati Tallinnas D-terminali ja Nautica keskuse vahetus la\u0308heduses, Kochi Aitade vahel, detsembris 2019. Maitsenaudinguid leiab sellest so\u0308o\u0308gikohast kindlasti ja nii on see ka kiirelt kohalike su\u0308dameid vo\u0303itnud oma o\u0303dusa atmosfa\u0308a\u0308ri, vahetu ja ta\u0308helepaneliku teeninduse, maitsvate kokteilide ning loomulikult ho\u0303rgu toiduga (eriti struudel)."}, {"text_idx": "#000003", "text": "Koha teeb hubaseks avatud kahetasandiline planeering ning lo\u0303busad detailid, mis ko\u0303ik koos eelnimetatuga loovad suurepa\u0308rase atmosfa\u0308a\u0308ri, mis kutsub so\u0308o\u0308gikohta u\u0308ha uuesti ku\u0308astama."}, {"text_idx": "#000004", "text": "Veriva\u0308rskesse toidukohta otsustasime ka ise ku\u0308lla minna, et ja\u0308rele proovida, kas kuuldused linna parimast struudlist jm peavad paika. Ja\u0308rgnevalt ko\u0303igest po\u0303hjalikumalt."}, {"text_idx": "#000006", "text": "Kiviseinalt loetav aadress Lootsi 10 andis ma\u0308rku, et oleme o\u0303iges kohas. Kohvik/resto logo alguses silma ei hakanudki, kuid va\u0308ljas asuv avar suveterrass andis po\u0303hjust edasi uudistamiseks. Sissepa\u0308a\u0308s leitud, tabasin endas tekkimas teatavat positiivset kergust \u2013 ko\u0303rged laed, avar interjo\u0308o\u0308r, avatud ko\u0308o\u0308k, pehme muusika ja ajalooga maja \u2013 ko\u0303ik kuidagi sobis. Ruumika resto keskelt lookleb keerdtrepp teisele korrusele. Kahetasapinnalise ruumi keskmeks on valge lu\u0308hter. Nurgas klaver. Ko\u0303igel on oma koht ja aeg."}, {"text_idx": "#000007", "text": "Seinad on ho\u0303ivatud rohkete maalidega \u2013 ning kunst on u\u0308ldse restoranis va\u0308ga olulisel kohal. Iga paari kuu tagant vahelduvad restoranis na\u0308itused, kohvik/resto toimib seega ka kui galerii, kuna ko\u0303iki teoseid saab soovi korral ka kaasa osta. Kunstiga on tihedalt seotud ka toidukoha peakokk."}, {"text_idx": "#000008", "text": "SMAK kohvik/restot juhatav peakokk Dmitri Rooz on la\u0308binisti kunsti inimene \u2013 toidukunsti ja ka u\u0308ldisemalt kunsti. Mitmete kokandustiitlitega pa\u0308rjatud peakoka amplu\u0308aa on lai. Ta on esindanud Eestit ka mainekal Bocuse d\u2019Or kokandusolu\u0308mpial ja on juhtinud mitmeid ko\u0303rgetasemelisi restorane. Lisaks ko\u0308o\u0308gis menu\u0308u\u0308 seadmisele on Dmitri loonud SMAKi menu\u0308u\u0308sid illustreeriva piktograafia."}, {"text_idx": "#000009", "text": "Kui ku\u0308sida ko\u0308o\u0308gi olemuse kohta, saame vastuseks, et tegu on klassikalise, traditsioonilisema ja kodumaise kontseptsiooniga omas vo\u0303tmes. Klassikaliste maitsete eredaimaks na\u0308iteks on Austriapa\u0308rane struudel."}, {"text_idx": "#000010", "text": "Lihtne mitmeku\u0308lgsus on mo\u0308rkso\u0303na mis SMAK\u2019i ha\u0308sti kirjeldab, seda ka menu\u0308u\u0308sid silmitsedes. Menu\u0308u\u0308 sisaldab laia valikut eel- ja pearoogi, suppe ja magustoite, lisaks po\u0303nevaid valikuid kaaslasega jagamiseks, mo\u0303eldud on ka lastele."}, {"text_idx": "#000011", "text": "Kohvikule kohaselt saab espressopo\u0303hjaga kvaliteetseid kohvijooke. Veini ja kokteile pakutakse resto kontseptsioonis samuti."}, {"text_idx": "#000012", "text": "Toidu serveerimine on sundimatu ja la\u0308bimo\u0303eldud. Olulisel kohal on maitsete sobivus ja tasakaal. Suurt ro\u0303hku on pandud ka praktilisusele, na\u0308iteks magusa struudli ko\u0303rvale serveeritav ja\u0308a\u0308tis asetatakse beseepuru peale, mis hoiab ja\u0308a\u0308tisepalli kindlalt paigal ning lisab taldrikule nu\u0308ansirikkust."}, {"text_idx": "#000013", "text": "Restoran mu\u0308u\u0308b struudilt kaasa aga pakub ka kohapeal maitsmiseks. Mitte seda, mida toidupoe kokkade poolt sulatusahjus kiirelt mu\u0308u\u0308giks paisatavat, vaid autentset Austria rahvusrooga oma ho\u0303rgult ko\u0303rbeda kooriku ning ku\u0308llusliku ta\u0308idisega \u2013 just nii nagu seda mo\u0303nes kvaliteetses Viini kohvikus gurmeekokkade poolt tehtaks/serveeritaks"}, {"text_idx": "#000014", "text": "Lisaks ko\u0303igele muule toimuvad so\u0308o\u0308gikohas ka erinevad u\u0308ritused (hoia silm peal nende Facebook lehel). Ta\u0308nase so\u0303brapa\u0308evagi puhul on plaanis u\u0308sna muhe muusikaline kava Anna Darlinguga eesotsas, lisaks vo\u0303rratu toit ja hubaselt edukas valentinipa\u0308eva o\u0303htu ongi mo\u0308o\u0308da saadetud."}, {"text_idx": "#000015", "text": "Tags: sadamsmak kohvik / restostruudelTallinn"}, {"text_idx": "#000016", "text": "Next story Vastlakuklite eri: po\u0303gus u\u0308levaade kreemivahustest vastlakuklitest\nPrevious story Soovitus: so\u0303brapa\u0308eva/valentinipa\u0308eva parimad restoranipalad"}, {"text_idx": "#000017", "text": "Eesti Vabariik 103: vaata, millise isua\u0308ratava menu\u0308u\u0308ga on va\u0308lja tulnud Tchaikovsky restoran\nSoovitus: 5 aasiapa\u0308rast rooga, mis viivad keele alla\nSoovitus: 5 toitvat rooga alla 10\u20ac"}, {"text_idx": "#000018", "text": "Eesti Vabariik 103: vaata, millise isua\u0308ratava menu\u0308u\u0308ga on va\u0308lja tulnud Tchaikovsky restoran"}, {"text_idx": "#000019", "text": "Soovitus: 5 aasiapa\u0308rast rooga, mis viivad keele alla"}, {"text_idx": "#000020", "text": "Soovitus: 5 toitvat rooga alla 10\u20ac"}, {"text_idx": "#000022", "text": "Soovitus: 5 restorani, kus va\u0308rskes o\u0303hus einestada"}, {"text_idx": "#000023", "text": "Uus restoran: Foto- ja toidukunsti keskuses \u2018lehest juureni \u2013 ninast sabani\u2019"}, {"text_idx": "#000026", "text": "Lase su\u0308gisel hea maitsta \u2013 uued menu\u0308u\u0308d ootavad!"}, {"text_idx": "#000027", "text": "YliCool peakokk Urpo Reinthal: tegime so\u0308o\u0308gikoha, kus nii emadel kui lastel on hea olla"}, {"text_idx": "#000028", "text": "U\u0308levaade: 5 Kadrioru hubast restorani\nSoovitus: 2 restou\u0308ritust septembris, mida mitte maha magada\nTuulikus asuv erina\u0308oline restoran avaldab ku\u0308lastajatele muljet\nAustrid Tallinnas: Siin on 7 kohustuslikku restorani austrifa\u0308nnile\nNa\u0308dala soovitus: Ahvatlevad kukeseened restoranide menu\u0308u\u0308des"}, {"text_idx": "#000029", "text": "U\u0308levaade: 5 Kadrioru hubast restorani"}, {"text_idx": "#000030", "text": "Soovitus: 2 restou\u0308ritust septembris, mida mitte maha magada"}, {"text_idx": "#000031", "text": "Tuulikus asuv erina\u0308oline restoran avaldab ku\u0308lastajatele muljet"}, {"text_idx": "#000033", "text": "Na\u0308dala soovitus: Ahvatlevad kukeseened restoranide menu\u0308u\u0308des"}, {"text_idx": "#000035", "text": "Soovitus: TOP 5 pealinna restorani so\u0303brapa\u0308eval"}, {"text_idx": "#000036", "text": "Milliseid restorane eelistasid ku\u0308lastajad 2015. aastal?"}]